text: Klæmint Andrasson Olsen skoraði aftur týðandi mál fyri Breiðablik í gjárkvøldið. 32-ára gamli áleyparin hevur nú fýra mál samanlagt í Íslandi (Mynd: Sverri Egholm)
text: #000003
text: Dramatiskur oddadystir var í Kópavági í gjár, tá Víkingur Reykjavík vitjaði meistararnar Breiðablik. Tað er høvuðsstaðarfelagið, ið var oddalið eftir tíggju umfør, og útiliðið var eisini á odda 2-0 í steðginum og heilt fram til fimm minuttir inn í yvirtíðina. Tá minkaði Gisli Eyjolfsson um munin, og í næsta álopinum kom bólturin innfyri til Klæmint Andrasson Olsen. Hann var komin á vøllin í 88. minutti, og nú gjørdi føroyski málrevurin ikki mætari enn at saksa bóltin í málið hjá Víkingi.Harvið trygjaði Klæmint - við sínum fjórða máli fyri Breiðablik - liðnum eitt ógvuliga týðandi stig. Sjónbandabrot av málinum og dystinum er ikki komið fram enn. Breiðablik er framvegis fimm stig aftanfyri oddalið Víking og ikki átta.Beint aftaná síðsta bríksl var nakað av roki millum spælarar og persónar úr venjaratoyminum. Hetta var Gunnar Vatnhamar ikki partur av, og leirvíkingurin var annan dystin á rað ikki í hópinum hjá Víkingi. Hetta eru eisini teir báðir einastu dystirnir í ár, sum oddaliðið ikki hevur vunnið, og fyri landsliðið - ið verður tikið út mánadagin - er at vónað, at skaðin hjá Gunnari ikki er álvarsamur.
text: #000004
text: Tað varð heldur rokaligt eftir seinasta bríksl í Kópavági (Mynd: visir.is)Klæmint gjørdi bart, stutt eftir at hann kom á vøllin (Mynd: Kristinn Steinn Traustason)KA Akureyri var fyri 4-0 tapið á útivølli móti Stjarnuni. Pætur Petersen kom á vøllin, tá tíggju minuttir vóru eftir. Skálvíkingurin og liðfelagarnir eru á 5. plássi á stigatalvuni. 12. umfar í bestu íslendsku deildini verður spælt næsta vikuskifti - síðani er landsliðssteðgur.Støðan í ovaru hálvu1. Víkingur Reykjavík 28 stig2. Valur 23 stig3. Breiðablik 23 stig4. FH Hafnarfjørður 17 stig *5. KA Akureyri 14 stig6. HK Kópavágur 13 stig *Lið við føroyskum spælara/spælarum* Ein dyst færri
text: #000005
text: Brandur skoraði sítt fyrsta mál fyri Fredrikstad
text: #000011